何以⋯⋯完！【叱咤頒獎禮】Jan 林海峰 表演片段

Fri, 03 Jan 2020 14:32:55 +0000

https://youtu.be/Pbg3TeHvvU8
《HSBCRedMastercard呈獻2019年度叱咤樂壇流行榜頒獎典禮》
Jan 林海峰 表演片段

內容：

何以

何以你今晚會安坐家中睇叱咤？
何以今年嘅叱咤一個現場觀眾都冇？
何以過往嘅叱咤現場投票會變成今年嘅網上投票？

何以你每年實睇嘅頒獎禮，今年會冇咗個實體頒獎禮？

何以一人一票喺呢個地方係變得越來越矜貴？
何以明明千載不變嘅音樂肯定，最後個獎座會落喺一堆垃圾裏面？

何以今年有咁多場大大小小嘅演唱會都要一一取消？

何以有人話要放棄一代年青人，但係花姐就要一手湊大Mirror一班年青人，仲要將佢哋培育到入圍我最喜愛組合？

何以屯門公園嘅娜娜歌精舞勁，肥媽首歌唱到街知巷聞，但係佢哋就冇入圍我最喜愛女歌手最後五強？

何以有人敢唱人話，但係就有人唔肯講人話？
何以今年去商場唱歌係流行過去K房唱歌？
何以一首廣東歌可以令你感動、安慰、鼓舞、落淚，甚至係會恐懼？

何以你可以將你曾經最喜愛歌手嘅唱片打爛變成碎片？

我哋嘅樂壇何以為繼？
2019 何以 完

2020 和你投⋯⋯（自己聽）

--------------------------------------------------
‧ 即去「視電台」 https://crtv.881903.com 睇更多精彩片段

‧ 下載 Hong Kong Toolbar 手機應用程式，收聽商台節目直播
iOS 版本： https://www.hongkongtoolbar.com/ios
Android 版本： https://www.hongkongtoolbar.com/android

‧ Facebook 專頁及 Instagram
881903.com： https://www.facebook.com/881903com
my903.com： https://www.facebook.com/my903
Instagram： https://www.instagram.com/cr881903